Fana Danije mo forma prostokōnta ô czyrwiōnyj farbie na kerym je bioły krziż. Je powożano za nojstarszo ze wszyjskich państwowych fanōw terozki używanych we Ojropie. Podug powiarki, przifurgnyła ś nieba 15 czyrwca 1219, kej duński krōl Waldymar I Zwyciynski bōł ze krucjatōm we Estōniji, a ś ńōm we rynce wygroł bitwa wele Tallinna. Take same sōm farby we wapynie Tallina, estōńskij stolicy - bioły krziż na czyrwiōnym tle. Proporcyje fany (dugość:szyrzka) sōm abo 28:37, abo 28:34, te piyrsze mo cywilno fana. Ukłod dōńskij fany stoł sie wzorym lo inkszych skandynawskich państwōw - Finlandyje, Norwygije, Islandyje a Szwecyje.